Saaremaal ja meid ümbritsevatel väikesaartel on palju äärmiselt mõnusaid söögikohti ja mitmed neist asuvad just meile kõige omasemas kohas – mere ääres. Teeme ülevaate meie veeäärsetest söögikohtadest, kus maitsva söögi ja kosutava joogi kõrvale saad nautida mere/jõevaadet.
HAFEN resto
Kuressaare jahisadamas asuv HAFEN resto on sobiv koht nii lõuna ajal ärikohtumise pidamiseks kui ka õhtul sõpradega kokteilitamiseks. Olemist saab nautida õueterrassil või hubases sisesaalis. Soolane mereõhk ja jahid sadamakaide ääres viivad meelerännakutele lõunamaadesse.
Tori 4, Kuressaare
GOSPA restoran
SPA restoranid on avatud kõigile ning neid juba Kuressaares mere ääres jagub. Näiteks GOSPA restoran, mis on mitmeid aastaid valitud Eesti parimate restoranide hulka ja tunnustatud ka kui Eesti parim pererestoran, ootab kõiki merevaadet nautima enda väliterrassile.
Tori 2, Kuressaare
Restoran Sabba
Hiljuti avatud ASA SPA restoran Sabba pakub samuti kosutavaid maitseelamusi ja vaadet merele, jahisadamale ning lossipargile. Lisaks on võimalik eraüritusteks broneerida Sabba2 hotelli teisel korrusel, kust avanevad kaunid panoraamvaated linnusele.
Pargi 12, Kuressaare
Kanala Wings
Esialgu Saare KEK-is alustanud Kanala Wings on samuti kolinud mere äärde. Seal ju ikka kõige kenam! Endiselt on menüüs kanatiibu, friikaid ja burgereid. Aeg-ajalt toimub lõbus Muusika bingo, mis reedeõhtuse olemise sõpradega eriti toredaks teeb. Tasub sotsiaalmeedial pilku peal hoida, et bingot mitte maha magada.
Pargi 16, Kuressaare
Rannakuur
Kuressaare Titerannas saab suplemise ja liivalosside ehitamise vahel keha kinnitada ja janu kustutada Rannakuuris, mis rannahoones teist hooaega avatud on. Tule veeda päikselisi päevi linna suurimal merevaatega terrassil koos karastava joogi või maitsva pehme jäätisega.
Kalda puiestee 1, Kuressaare
Kuressaare lossi kohvik KuldAnkur
Kuressaare linnus on kõige paremini säilinud keskaegne linnus kogu Baltikumis, kus ühtlasi asub Lääne-Eesti kõrgeim kohvik. Lossi kaitsetornis (37 meetri kõrgusel) asuvast kohvikust avaneb 360kraadi vaade, Kuressaare lahele ja lossi ümbritsevale vallikraavile.
Lossihoovi 1, Kuressaare
Kuressaare Kuursaali restoran Ku-Kuu
Kuressaare Kuursaali restorani 20. sajandi alguse stiilis ja suviselt helge miljöö pakub otse vallikraavi kaldal prantsuse hõnguga kohalikust toidust valmistatud roogasid. Iga päev on menüüs värske kala, mille kokk hommikul turult või kaluritelt on toonud ja Ku-Kuu koogilett pöörab igaühe magusa usku.
Lossipargi 1, Kuressaare
John Bull pubi
See imeilusa arhitektuuriga ehitis aristokraatlikus linnapargis on ehitatud 19. sajandi alguses. Kunagine lugemissaal oli möeldud raamatute lugemiseks ja väljalaenutamiseks turistidele. Tänapäeval saab John Bullis nautida möistliku hinnaga ölut ja maitsvaid roogasid vallikraavi ääres.
Lossipargi 4, Kuressaare
Roomassaare kohvik
Roomassaare kohvik kutsub mere äärde mõnulema. Miks mitte just siin oodata praami Abrukale või Ruhnu. Kohvik pakub maitsvaid päevapakkumisi värskest toorainest, mis mõistagi püütakse otse sealt samast merest. Lastele on olemas mängunurk, liivakast, kiiged ja liumägi. Nii on kogu perega tulemine lihtsam.
Roomassaare tee 12, Kuressaare
Abruka sadamakohvik "Võta aeg maha"
Väikesaartele ei pea ka tingimata mereäärse vaate imetlemiseks enda toidukotti kaasa vedama. Abrukal aitab välja sadamakohvik Võta Aeg Maha, kus aeg tõesti aeglustuvat näib. Lisaks on kohvik käed löönud Abruka Raamatukoguga ja nüüd saad toitu oodates ajalehte või raamatut sirvida.
Abruka
Yljes sadamaresto Ruhnus
Ruhnus asub Ringsu sadamas Yljes sadamaresto, mis pakub meeldejäävat restoranielamust kaugel argimuredest. Menüü on mitmekesine, maitsemeeli saab poputada nii sinimerekarpide kui hirvesteikiga.
Ruhnu sadam
Kõiguste sadama resto "John's place"
Sadamakapteni isa järgi nime saanud suvine sadamaresto on maapealne paradiis, mille igast aknast avanevad merevaated. Ühes kohas on kokku saanud sadama kontor, meremeeste kõrts, hubane restoran ja meeldejääv peopaik. Menüüst leiab palju kohalikke hooajalisi hõrgutisi.
Kõguste sadam
Restoran KÖHT
Orissaares illiku laiul on mõnusaks peatuspaigaks restoran KÖHT, kus saab köhu täis ja hea tuju kauba peale. Loomingulise menüü tagant leiab slavaasia köögi maitseid, kohalikku kala ja Saaremaal ainulaadseid vaadikokteile. Samuti kutsub KÖHT endale tihti külla erinevaid muusikuid, kellega koos saab päikeseloojangusse tantsida.
Illiku laid, Orissaare
Sadamarestoran Bottengarn
Muhus Koguva sadamas asub sadamarestoran Bottengarn, mis ootab külalisi eriti hoolikalt valitud veinivalikuga. Menüüs on road kõigest kohalikust, mida Muhu ja meri annab. Tule mööda maad või merd ja naudi kaunist suvist päikeseloojangut Bottengardi terrassil. Soovi korral tee sellest lausa eriüritus ja broneeri kogu restoran!
Koguva sadam, Muhu
Pädaste jahtklubi
Alusta oma kulgemist Muhusse jõudes Pädaste Jahtklubi restorani külastamisega, mis asub Pädaste mõisa meremaja terrassil. Oma tagasihoidlikkuses ja uhkes lihtsuses pakub Pädaste Jahtklubi hõrku ja rahulikku lõunat, koos meeldiva õhkkonna ning parima vaatega mõisale ja merele – vaade, mis tekitab kujutelma Lõuna-Euroopa restoranikülastusest. Telli klaasike veini ja naudi!
Pädaste, Muhu
Lõunaranna sadamakohvik
Lõunaranna sadamas saavad keha kosutada nii mere kui maa kaudu tulijad. Menüüst leiab igale maitsele midagi ja saareriigile kohaselt ei puudu valikust kunagi ka kalasupp. Janu saab kustutada nii soojade kui kuumade jookidega ning suvekohviku lahutamatuks osaks on otse loomulikult jahutav jäätisevalik.
Lõunaranna sadam, Muhu
Kuivastu sadamakohvik Munuke
Kui saarele tulles pole ilmselt kellelgi mahti Kuivastus peatuda, siis mandri poole tagasi minnes on hea võimalus Kuivastu sadamas võtta veel viimane amps saare sööki. Munukesest leiad alati midagi maitsvat reispassiks.
Kuivastu sadam, Muhu
Kohvik Part
Imelise asukohaga, otse parditiigi kaldal asuv kodukohvik Part on loodud aja nautlemiseks! Garanteerime, et linnualas asuvas kohvikus ei tunne keegi end üksi. Kohviku menüüst leiab igaüks endale meelepärast. Tahad kõige rõõmsamate kanade munadest hommikusööki? Hoopis vutimunadest, või veel parem pardi? Meie juurest saad!
Tõnu talu, Mäeküla
Kohvik Agar-Agar
Triigi sadamas end sisse seadnud suvine kohvik Agra-Agar meelitab parimate paninide, küpsetiste, kargete mahelimonaadide ja keskpäevase sangria’ga. On Lõuna-Aafrika parimat valget veini, mõnus õllevalik ja alati muhe muusika. Kohvikusse minnes tasub kindlasti pilk peale visata ka Agar-Agari kõrval olevatele tegemistele - Triigi filharmoonia on saare üks ägedamaid kontserdisaale.
Triigi sadam
Pidula wakepark
Pidulas ootavad sind saare parimad kiviahju pitsad, käsitööburgerid, kosutavad smuutid ja jahutav kasemahl. Kui kõht liiga täis saab, saad mõnusalt lesida Wakepargi rannas, hüpata veepealsel batuudil või teha mõned kiiremad tiirud wakepargis.
Kallaste
Pidula forelli kalakohvik
Kalakohviku menüüst püüad häid ja värskeid Saaremaiseid maitseid nii kala- liha- kui taimetoidusõpradele. Kõik road on valmistatud kohalikust toorainest hoole ja armastusega algusest lõpuni Pidula Forellis. Nii kaua kui sinu püütud forellist suus sulavat rooga valmistatakse hängi niisama kohvikus või mängi paintballi, toksi tennist või aeruta kasvõi teisele saarele.
Kallaste
Sääre Paargu
Saaremaa kõige lõunapoolseimas tipus asub Sääre Paargu Restoran. Paargu võib mandri inimesele võõralt kõlada – see on saare keeli suveköök, kus ammusest ajast on valminud maitsvad kalaroad. Nii jõuab ka Säärel tooraine merest nii värskelt kui üldse võimalik. Puhas nauding!
Sääre küla, Torgu
Suvekohvik Söuke
Söuke on imearmas väike pesa Sõrve sääre tipus! Maitsvad ampsud ja kosutavad lonksud, ahjuvärsked pirukad ja krõbeda koorikuga võileivad ootavad sind Söukses. Soojal suvepäeval ei ole midagi toredamat, kui istuda meie juures ja süüa jahutavat jäätist. Aga tegelikult on Söuke kena iga ilmaga!
Sääre küla, Torgu
Ohessaare tuuliku rannakohvik
Ohessaare tuuliku kõrval asub idülliline suvekohvik, kus avaneb imeilus vaade otse merele. Kohvikust leiad hõrgutavad tordid ja koogid, toekad võileivad koduleivast ning erinevad lõunasöögipakkumised. Lisaks pakub silmailu perenaise imeline keraamika, millest leiab iga üks oma lemmiku!
Ohessaare pank, Ohessaare küla
WIO Burger
Kui soovid kohalikust Saaremaa toorainetest burgerit, mis lihtsalt teeb sõltuvaks siis Wio Burger Tehumardil on selleks ideaalne koht. Burgereid, salateid ja friikaid saavad nautida nii liha-, kala- kui ka taimetoidulised. Luugid on Sulle avatud Tehumarid puhkekeskuse tiigi kaldal. Head mönulemist!
Tehumardi puhkeküla
Pop-up lounge KÖRS
Körs on suvine pop-up lounge endises Mändjala surfikas, mille avame 01.07. Körres saab olema äge chillimise ala, mõnus muusika ja natuke sportlikku meelelahutust. Ilusa ilma korral leiad Körrest ratastel TIRTSu mullibaari, kust värskendavaid kokteile ja mönusaid ampse pakume.
Mändjala rand
Restoran SÄRG
Üks väga kodune koht on Nasval asuv restoran SÄRG, mille menüüst leiavad kõik sobiva. Valida saab nii kala-, liha- kui taimetoidu vahel. SÄRG on ideaalne koht, kus pidada sünnipäeva või firmapidu. Kohapealt on võimalik tellida täisteenus dekoratsioonide, heli ja isegi bändi ning õhtujuhiga.
Sõrve mnt 53, Nasva